El Barça intensifica el capítol de sortides. Ara negocien amb l’Arsenal pel traspàs del migcampista portuguès André Gomes. Els anglesos, d’entrada, no estan disposats a pagar els 30 milions d’euros que demana el club blaugrana, però és l’opció favorita de Gomes. Fins i tot, s’ha posat damunt la taula una cessió amb opció de compra.

Imatge d'arxiu del migcampista portuguès André Gomes durant un partit amb el Futbol Club Barcelona

L’Arsenal és la prioritat, però n’hi ha més

No hi ha una pressa excessiva per resoldre el futur del jugador, perquè la Premier League té el mercat obert fins al 9 d’agost. L’Arsenal, que aquesta propera temporada jugarà la prèvia de l’Europa League, és l’opció que més sedueix André Gomes, però no és l’únic equip que s’hi ha interessat.